b'\n_START_ARTICLE_\nMNW\n_START_PARAGRAPH_\nMNW (Music Network eller Musiknetv\xc3\xa4rket Waxholm) er et svensk plateselskap som i en \xc3\xa5rrekke var det st\xc3\xb8rste uavhengige plateselskapet i Norden. I 2003 opplevde selskapet en \xc3\xb8konomisk krise og overlot distribusjonsvirksomheten sin til Bonnier Amigo f\xc3\xb8r resten av selskapt i 2004 ble solgt til Push Music Group. MNW hadde ogs\xc3\xa5 en norsk avdeling mellom 1994 og 2003._NEWLINE_Plateselskapet ble opprettet for \xc3\xa5 gi den fremvoksende progg-bevegelsen et alternativ utenfor de etablerte kanalene, og var ved siden av Silence Records det ledende progg-selskapet. Der imidlertid Silence la vekt p\xc3\xa5 musikalsk eksperimentering rettet MNW seg mer mot den eksplisitt politiske proggen. Den f\xc3\xb8rste utgivelsen var med visegruppa Gunder H\xc3\xa4gg (senere Bl\xc3\xa5 T\xc3\xa5get), og selskapet har siden st\xc3\xa5tt bak utgivelser med blant andre Hoola Bandoola Band, Nationalteatern, Ebba Gr\xc3\xb6n, Bj\xc3\xb6rn Afzelius, Mikael Wiehe, Nynningen, Eldkvarn og Dan Berglund.'